Monitor.bG :: Бандит остави сестра без заплата, докато прави операция
Начало → Крими → Бандит остави сестра без заплата, докато прави операция
Крадецът пръскал наред с невропаралитичен спрей, за да се спаси от ареста
Бандит остави сестра без заплата, докато прави операция
Агенция Монитор - сряда, 27-12-2017 - 17:26
Двама спортисти го разпознали и помогнали за залавянето му
Ром остави медицинска сестра от дентална клиника без заплата, докато жената участва в операция. Парите, в размер на около 1000 лева били за вноска по кредит, който Елизабет Донкова изтеглила, за да може дъщеря й да учи в чужбина, съобщи Нова телевизия. Това било второто работно място на жената, която така или иначе едвам смогвала с погасяването на огромния борч. Именно от него наглия крадец задигнал изкараните с пот пари.
Охранителите камери в клиниката, в която е извършена кражбата, са запечатали лицето на заподозрян за престъплението мъж.
„По това време в чакалнята нямаше никой. Свършихме работа, отидох да се обличам и установих, че портмонето ми е празно. Ключът от съблекалнята беше оставен на вратата случайно, за съжаление. Мъжът от записите се разхожда до помещението, вижда ключа и отваря”, разказа Донкова, която допуска, че мъжът е идвал и друг път и е оглеждал, защото начинът, по който се движи, показва, че мястото му е познато.
Така изчезват двете заплати на медицинската сестра. Половината от сумата тя трябвало да внесе в банка като вноска за кредит до 12 декември. Жената, чиято дъщеря е студентка, е пуснала жалба в полицията, но крадецът все още е на свобода.
„За мен такава наглост е неразбираема“, казва Донкова, която сега е взела пари на заем, за да може да се изхранват до края на месеца.
След излъчване на репортаж по телевизията обаче собственик на фитнес забелязва крадеца, който се навъртал покрай неговото помещение. Той бързо направил асоциация с лицето, тъй като при всяка негова поява, клиент се оплаквал, че нещо му липсва. Бодибилдърът веднага го подгонил, но наглия крадец го напръскал с паралитичен спрей. Въпреки това здравенякът успял да се обади на свой приятел, който за по-малко от две минути пристигнал и двамата подгонили апаша. Последвало бясно преследване, при което мъжът от ромски произход се качил в чужба кола и заставил шофьорът да го измъкне, отново под угрозата, че ще го напръска със спрея. Той обаче отказал, заради което и бил парализиран със средството за самозащита. Последвало ново преследване и ново качване в кола. През това време обаче полицаите успели да пресрещнат наглия обирджия и с помощта на двамата здравеняци от фитнеса да го заловят. Оказало се, че той има и други регистрации за кражби. В момента се намира в ареста, а срещу него е повдигнато обвинение.
Токът поскъпва след Коледните празници